U-I-169/06
Natisni
Opravilna št.:
U-I-169/06
Datum odločitve:
6. 12. 2007
ECLI:
ECLI:SI:USRS:2007:U.I.169.06
Akt:
Navodilo o tem, kaj se šteje za dokumentacijo za prenos kmetijskih zemljišč, kmetij in gozdov na Sklad kmetijskih zemljišč in gozdov Republike Slovenije oziroma na občine (Uradni list RS, št. 32/93), 5. čl.
Izrek:
Pobuda za začetek postopka za oceno ustavnosti in zakonitosti 5. člena Navodila o tem, kaj se šteje za dokumentacijo za prenos kmetijskih zemljišč, kmetij in gozdov na Sklad kmetijskih zemljišč in gozdov Republike Slovenije oziroma na občine (Uradni list RS, št. 32/93), se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Kmetijska gozdarska zadruga Litija z. o. o., Litija
Datum vloge:
9. 3. 2006
Vrsta odločitve:
sklep
Vrsta rešitve:
zavrženje
Dokument:
US27858
Dokument v PDF obliki:
U-I-169-06.pdf
106 KB
Prenesite datoteko
U-I-169/06-9
6. 12. 2007
SKLEP
Ustavno sodišče je v postopku za preizkus pobude Kmetijsko gozdarske zadruge Litija z. o. o., Litija, ki jo zastopa Jože Ilc, odvetnik v Ljubljani, na seji 6. decembra 2007
sklenilo:
Pobuda za začetek postopka za oceno ustavnosti in zakonitosti 5. člena Navodila o tem, kaj se šteje za dokumentacijo za prenos kmetijskih zemljišč, kmetij in gozdov na Sklad kmetijskih zemljišč in gozdov Republike Slovenije oziroma na občine (Uradni list RS, št. 32/93), se zavrže.
Obrazložitev
1. Pobudnica izpodbija 5. člen Navodila o tem, kaj se šteje za dokumentacijo za prenos kmetijskih zemljišč, kmetij in gozdov na Sklad kmetijskih zemljišč in gozdov Republike Slovenije oziroma na občine (v nadaljevanju – Navodilo). Zatrjuje, da sedmi odstavek 16. člena Zakona o Skladu kmetijskih zemljišč in gozdov Republike Slovenije (Uradni list RS, št. 10/93 – v nadaljevanju ZSKZ), na podlagi katerega je Minister za kmetijstvo in gozdarstvo (v nadaljevanju – Minister) v soglasju z Ministrom za finance izdal Navodilo, Ministra pooblašča le za določitev dokumentacije za prenos kmetijskih zemljišč, kmetij in gozdov, ne pa za opredelitev meril odplačnosti in neodplačnosti. Izpodbijana določba naj bi bila zato v neskladju z ZSKZ. Ker naj bi bilo vprašanje odplačnosti ali neodplačnosti pravnih poslov stvar obligacijske zakonodaje, naj bi bila izpodbijana določba Navodila v neskladju tudi z Zakonom o obligacijskih razmerjih (Uradni list SFRJ, št 29/78 in nasl. – ZOR) oziroma z Obligacijskim zakonikom (Uradni list RS, št. 83/01 in nasl. – OZ). Zaradi tega neskladja naj bi bila izpodbijana določba v neskladju tudi z Ustavo (153. člen Ustave). Pobudnica pravni interes utemeljuje z navedbo, da je kmetijsko gozdarska zadruga.
2. Pobudo za začetek postopka za oceno ustavnosti in zakonitosti da lahko vsak, če izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 - ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Pobudnica zgolj z navedbo, da je kmetijska gozdarska zadruga, ne izkazuje, da  izpodbijana določba Navodila v njenem konkretnem primeru neposredno posega v njene pravice, pravne interese ali pravni položaj. Zato ji Ustavno sodišče ni priznalo pravnega interesa in je njeno pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnica in sodniki dr. Janez Čebulj, dr. Zvonko Fišer, dr. Franc Grad, mag. Marta Klampfer in mag. Miroslav Mozetič. Sklep je sprejelo soglasno.
Jože Tratnik
Predsednik